text: Se video: Gravko væltet 5-7 meter ned i hul
  19 august 2014 kl. 09.40
  En 53-årig mand væltede tirsdag morgen med sin gravko på Strandbygade i Esbjerg. Gravkoen faldt ned i et 5-7 meter dybt hul. Manden brækkede et ben.
  
  Tirsdag morgen klokken 7.50 blev politi og redningsmandskab kaldt ud til en arbejdsulykke på Strandbygade i Esbjerg.
  En 53-årig mand var i færd med at betjene en gravko, der af ukendte årsager væltede. Den 53-årige faldt ud af førerhuset og tumlede ned i et 5-7 meter dybt hul.
  Han slap dog særdeles heldigt fra ulykken.
  Ifølge vagtchefen ved Syd- og Sønderjyllands Politi slap manden med et brækket ben.
  Se video herunder: (Varighed: 56 sek)
  Ulykken skete i forbindelse med udgravning til fundament og parkeringskælder til en ny otteetagers ejendom.
  
  Fra Facebook:
  
  